CELEX: 
Language: lv
Date: 2017-08-21 00:00:00
Title: KOMISIJAS DELEĢĒTĀ REGULA (ES) …/.. ar kuru Deleģēto regulu (ES) 2016/1237 groza attiecībā uz tās informācijas būtību un veidu, kas paziņojama saistībā ar licencēm rīsu nozarē

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Kopējās lauksaimniecības politikas (KLP) 2013. gada reforma apstiprināja, ka lauksaimniecības importa un eksporta licenču sistēma, kas kalpo par tirdzniecības plūsmu uzraudzības instrumentu, būtu jāpiemēro arī turpmāk (un elastīgā veidā jāizmanto) galvenokārt pārvaldības vajadzībām.
            
            
               Tālab normas, kas attiecas uz vispārīgajiem licencēšanas noteikumiem, pēc reformas tika atjauninātas, un iepriekšējās normas tika aizstātas ar Deleģēto regulu (ES) 2016/1237 un Īstenošanas regulu (ES) 2016/1239.
            
            
               Deleģētajā regulā (ES) 2016/1237 cita starpā ir saraksts ar produktiem, par kuriem jāuzrāda importa un/vai eksporta licence, un šajā sarakstā ietilpst rīsi. Turklāt tajā noteikta arī tās informācijas būtība un veids, kas dalībvalstīm jāpaziņo Komisijai. Lai saglabātu pašreizējo praksi [saskaņā ar Regulas (EK) Nr. 1342/2003 16. panta 1. punkta a) apakšpunkta i) punktu un 16. panta 2. punktu, kuri atcelti ar Regulas (ES) 2016/1237 11. panta 1. punkta b) apakšpunktu] un izmantotu datus, kas savākti no licencēm, Regulā (ES) 2016/1237 būtu jānosaka arī tās informācijas būtība un veids, kas dalībvalstīm jāsniedz paziņojumos par rīsu daudzumiem, par kuriem izdotas licences.
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Laikā no 2014. gada jūlija līdz 2015. gada jūlijam normas par importa un eksporta licencēm, kas noteiktas tolaik spēkā esošajās Komisijas regulās, un ar tām saistītie jautājumi tika plaši apspriesti ar dalībvalstu ekspertiem, un šīs apspriešanās rezultātā tika pieņemta Deleģētā regula (ES) 2016/1237 un Īstenošanas regula (ES) 2016/1239. Pašreizējā deleģētā akta projekta nolūks ir tikai padarīt oficiālu pašreizējo praksi attiecībā uz paziņojumiem par rīsu daudzumiem, par kuriem izdotas licences.
            
            
               Komisija deleģētā akta projektu ir apspriedusi ar ekspertiem, kurus dalībvalstis izvirzījušas TKO ekspertu grupas satvarā, un ņēmusi vērā paustos viedokļus un nostājas.
            
            
               Eiropas Parlamenta eksperti tika informēti par apspriedēm un uzaicināti uz sanāksmēm. Turklāt uz deleģētās regulas projektu tika attiecināts atgriezeniskās saiknes mehānisms.
            
            
               Deleģētās regulas projekta sabiedriskā apspriešana, kurai izmantoja atgriezeniskās saiknes mehānismu, ilga četras nedēļas (06.06.2017.–04.07.2017.), taču šajā laikā nekādas atsauksmes netika saņemtas.
            
            
               3.DELEĢĒTĀ AKTA JURIDISKIE ASPEKTI
            
            
               Deleģētais akts papildina Regulu (ES) Nr. 1308/2013 attiecībā uz importa un eksporta licencēm. Konkrēti, pamatakts pilnvaro Komisiju pieņemt deleģētos aktus, kuros nosaka paziņojamās informācijas būtību un veidu (223. panta 2. punkta a) apakšpunkts).
            
            
               Deleģētais akts formalizē ilggadējo praksi attiecībā uz Komisijai sniegtajiem dalībvalstu paziņojumiem par rīsu daudzumiem, par kuriem izdotas licences.
            
            
               Šis deleģētais akts attiecīgi groza spēkā esošo Deleģēto regulu (ES) 2016/1237.
            
            
               KOMISIJAS DELEĢĒTĀ REGULA (ES) …/..
            
            
               (17.8.2017),
            
            
               ar kuru Deleģēto regulu (ES) 2016/1237 groza attiecībā uz tās informācijas būtību un veidu, kas paziņojama saistībā ar licencēm rīsu nozarē
            
            
               (Dokuments attiecas uz EEZ)
            
            
               EIROPAS KOMISIJA,
            
         
         
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007
                  1
               , un jo īpaši tās 223. panta 2. punkta a) apakšpunktu,
            
            
               tā kā:
            
            
               (1)Komisijas Deleģētā regula (ES) 2016/1237
                  2
                papildina Regulu (ES) Nr. 1308/2013 attiecībā uz importa un eksporta licenču sistēmas piemērošanas noteikumiem. Tajā ir izklāstīti attiecīgie noteikumi par rīsiem un noteikta arī tās informācijas būtība un veids, kas dalībvalstīm jāpaziņo Komisijai.
            
            
               (2)Ir lietderīgi – tāpat kā tas reiz bija noteikts iepriekšējās regulās – iekļaut pienākumu dalībvalstīm paziņot Komisijai rīsu daudzumus, par kuriem izdotas licences.
            
            
               (3)Izdarot grozījumus Deleģētajā regulā (ES) 2016/1237, ir lietderīgi minētās regulas 2. panta 2. punkta c) apakšpunkta iii) punktā lietoto terminu salāgot ar Savienības Muitas kodeksā lietoto terminoloģiju un iekļaut precīzāku atsauci uz attiecīgajām Eiropas Parlamenta un Padomes Regulas (ES) Nr. 952/2013
                  3
                normām.
            
            
               (4)Tādēļ Deleģētā regula (ES) 2016/1237 būtu attiecīgi jāgroza.
            
            
               (5)Tā kā Deleģētās regulas (ES) 2016/1237 grozīšanas galvenais iemesls ir oficiāli apstiprināt ilgstoši pastāvošu paziņošanas pienākumu un ir jānodrošina nepārtrauktība un juridiskā noteiktība saistībā ar paziņojumiem par rīsiem, šai regulai būtu jāstājas spēkā nākamajā dienā pēc tās publicēšanas,
            
            
               IR PIEŅĒMUSI ŠO REGULU.
            
            
               1. pants
            
            
               Deleģēto regulu (ES) 2016/1237 groza šādi:
            
            
               1) regulas 2. panta 2. punkta c) apakšpunkta iii) punktu aizstāj ar šādu:
            
            
               “iii) produktiem, uz kuriem attiecas ievedmuitas vai izvedmuitas nodokļa summas atmaksāšana vai atbrīvojums saskaņā ar Eiropas Parlamenta un Padomes Regulas (ES) Nr. 952/2013* III sadaļas 3. nodaļas 3. iedaļu un attiecībā uz kuriem vēl nav pieņemts galīgais lēmums.
            
            
               -------
            
            
                * Eiropas Parlamenta un Padomes 2013. gada 9. oktobra Regula (ES) Nr. 952/2013, ar ko izveido Savienības Muitas kodeksu (OV L 269, 10.10.2013., 1. lpp.).”;
            
            
               2) regulas 8. pantā aiz e) punkta iekļauj šādu ea) punktu:
            
            
               “ea)attiecībā uz rīsiem – Īstenošanas regulas (ES) 2016/1239 19.a pantā minētajiem daudzumiem;”.
            
            
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
         
         
            
               Briselē, 17.8.2017
            
            
               
                     Komisijas vārdā –
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  OV L 347, 20.12.2013., 671. lpp.
               
               
                  
                     (2)
                  Komisijas 2016. gada 18. maija Deleģētā regula (ES) 2016/1237, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz noteikumiem importa un eksporta licenču sistēmas piemērošanai un Eiropas Parlamenta un Padomes Regulu (ES) Nr. 1306/2013 papildina attiecībā uz noteikumiem šādu licenču saņemšanai iemaksātā nodrošinājuma atbrīvošanai un atsavināšanai un ar ko groza Komisijas Regulas (EK) Nr. 2535/2001, (EK) Nr. 1342/2003, (EK) Nr. 2336/2003, (EK) Nr. 951/2006, (EK) Nr. 341/2007 un (EK) Nr. 382/2008 un atceļ Komisijas Regulas (EK) Nr. 2390/98, (EK) Nr. 1345/2005, (EK) Nr. 376/2008 un (EK) Nr. 507/2008 (OV L 206, 30.7.2016., 1. lpp.).
               
               
                  
                     (3)
                  Eiropas Parlamenta un Padomes 2013. gada 9. oktobra Regula (ES) Nr. 952/2013, ar ko izveido Savienības Muitas kodeksu (OV L 269, 10.10.2013., 1. lpp.).